JWD วิ่งแรง 3% โบรกชูเป้า 24.30 บ. อัพกำไรปี 66 ขึ้น 83% หลังรวมงบ SCGL
JWD บวกต่อ 3% โบรกเชียร์ “ซื้อ” เป้า 24.30 บาท ปรับเพิ่มกำไรปี 66 ขึ้น 83% หลังนับรวมกิจการของ SCGL เข้ามา ซึ่งเริ่มตั้งแต่ไตรมาส 2/66
JWD บวกต่อ 3% โบรกเชียร์ “ซื้อ” เป้า 24.30 บาท ปรับเพิ่มกำไรปี 66 ขึ้น 83% หลังนับรวมกิจการของ SCGL เข้ามา ซึ่งเริ่มตั้งแต่ไตรมาส 2/66
28 พ.ย. 2565

ผู้สื่อข่าวรายงานว่า วันนี้ (28 พ.ย.65) ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ณ เวลา 10:34 น. อยู่ที่ระดับ 20.90 บาท บวก 0.70 บาท หรือ 3.47% สูงสุดที่ระดับ 21 บาท ต่ำสุดที่ระดับ 20.40 บาท ด้วยมูลค่าการซื้อขาย 110.28 ล้านบาท

ด้าน บล.พาย ระบุในบทวิเคราะห์ (23 พ.ย.65) แนะนำซื้อ JWD ราคาเป้าหมาย 24.30 บาท โดยปรับเพิ่มประมาณการกำไรสุทธิปี 66 ขึ้น 83% หลังนับรวมกิจการของ SCGL เข้ามา (เริ่มไตรมาส 2/66) แต่ปรับเพิ่มกำไรต่อหุ้น (EPS) ขึ้นเพียง 3% เพราะมีผลลดทอนมูลค่าหุ้น (dilution) อยู่ 44% ราคาเป้าหมายใหม่จึงอยู่ที่ 24.30 บาท
ขณะที่ บล.ดาโอ ระบุว่า ยอดผลิตรถยนต์ที่ฟื้นตัวดียังเป็นบวกต่อ EPG, JWD ขณะที่ยอดส่งออกเติบโตโดดเด่นจะเป็นบวกต่อ NYT สำหรับยอดผลิตรถยนต์ที่ฟื้นตัวดี มองเป็นบวกต่อหุ้นที่มีรายได้จากธุรกิจยานยนต์ที่จะปรับตัวดีขึ้น ได้แก่ EPG แนะนำ “ซื้อ” ราคาเป้าหมาย 12.00 บาท และ JWD แนะนำ “ซื้อ” ราคาเป้าหมาย 22 บาท